Fra på lørdag 11. til 25. juni vil otte af Europas stærkeste U21-landshold dyste om UEFA U21-EM 2011 i Danmark. Danmarks første kamp foregår i Aalborg på lørdag, hvor holdet møder Schweiz. Som optakt til kampen, trænede det danske landshold på Skørping stadion onsdag formiddag. Masser af børn og unge fra området, var mødt op for at heppe på de danske spillere. TV2/NORDs udsendte medarbejder fik sig en snak med de lokale repræsentanter, AaB'erne Lasse Nielsen og Henrik Dalsgaard, der begge glæder sig til turneringen og håber på et godt resultat for det danske landshold. Se indslaget på TV2/NORD i aften 19.30 Du kan læse mere om U21-EM på www.u21denmark2011.com

Referat:
Det danske U21-landshold varmer op til EM-turneringen i Skørping. Onsdag stod den på åben træning, hvor masser af børn og unge mødte op for at heppe på de danske spillere.